Bangladesji gevonnis wat immigrasiebeamptes omkoopArgieffoto Alamin Mohammed (49) van Bangladesj is Vrydag in die Kimberley-landdroshof in die Noord-Kaap gevonnis op aanklag van korrupsie en omkopery. Mohammed is op 7 September 2016 in hegtenis geneem deur die Valke se eenheid wat ernstige misdade ondersoek. “Hy het omkoopgeld van R12 000 aan immigrasiebeamptes betaal om een van sy landgenote vry te laat wat onwettig in die land was,” het Nomthandazo Mnisi, woordvoerder van die direktoraat vir prioriteitsmisdaadondersoeke (die Valke), gesê. Mohammed is skuldig bevind en effektief tot drie jaar tronkstraf gevonnis. Hy is ook ŉ boete van R6 000 of ŉ verdere 12 maande tronkstraf opgelê. Hy is ook onbevoeg verklaar om ŉ vuurwapen te besit.